《享庙乐辞十八首 其十三 武德乐昭烈舞》
隋代·佚名

天造草昧，时难纠纷。孰拯斯溺，靡救其焚。大人利见，纬武经文。

顾指维极，吐吸风云。开天辟地，峻岳夷海。冥工掩迹，上德不宰。

神心有应，龙化无待。义征九服，仁兵告凯。上平下成，靡或不宁。

匪王伊帝，偶极崇灵。享亲则孝，洁祀惟诚。

礼备乐序，肃赞神明。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。